Ишни бажариш буйича методик кўрсатма

|
Ишни бажариш буйича методик кўрсатма
|
bet | 2/13 | Sana | 17.05.2024 | Hajmi | 1,06 Mb. | | #239157 |
Bog'liq АБН Tajriba ishi1.4. Ишни бажариш буйича методик кўрсатма.
Тажриба ишини бажариш учун аввал MatLAB дастурини ишга тушириш зарур. MatLAB дастурининг асосий ойнаси 1.1- расмда кўрсатилган.
1.1.-расм. MatLAB дастурининг асосий сахифаси.
MatLAB дастурининг асосий ойнаси экранда ҳосил бўлгандан сўнг, Simulink қисм дастурини ишга тушириш керак. Буни қуйидаги учта усулдан бири ёрдамида амалга ошириш мумкин:
MatLAB дастури асосий сахифасининг инструментлар панелидаги Simulink тугмаси босиш орқали;
MatLAB асосий сахифасининг буйруқлар қаторига simulink буйруғини ёзиш ва Enter клавишасини босиш орқали;
File менюсидаги Open… пунктини бажариб, моделлар файли (.mdl–файл) ни очиш орқали.
О хирги вариант тайёр моделлар устида хисоблаш амалларини бажариш учун қулай хисобланади, аммо бу усулда қўшимча блоклар киритиш мумкин эмас. Биринчи ва иккинчи усулларни қўллаш натижасида Simulink кутубхонаси бўлимлари очилади (1.2 -расм).
1.2.- расм. Simulink кутубхонаси бўлимлари.
Модел структурасини тузиш.
Simulink мухитида модел тузиш учун қуйидаги пунктлар кетма – кетлигини бажариш керак:
F ile/New/Model буйруғи ёрдамида ёки инструментлар панелидаги тугмани қўллаш ёрдамида янги модел файлини тузиш (бу ерда ва кейинчалик, «/» белгиси ёрдамида кетма-кет бажариш учун танлаш лозим бўлган программа менюси пунктлари кўрсатилади). (1.3. -расм)
1.3.- расм. Модел тузиш ойнаси.
М одел ойнасига блокларни қўйиш. Бунинг учун мос келувчи кутубхона бўлимини очиш керак (Масалан, Sources – Источники). Кейин эса курсор билан керакли блок танланади ва сичқончанинг чап тугмачасини босиб қуйиб юбормаган ҳолда, блокни тузилган сахифага «кўчириб ўтказилади». 1.4-расмда блоклардан ташкил топган модел сахифаси келтирилган.
1.4- расм. Блоклардан ташкил топган модел ойнаси.
Блокни ўчириш учун ўчирилиши лозим бўлган блок танланади (курсор билан унинг расмини кўрсатиш ва сичқончанинг чап тугмачасини босиш орқали), сўнгра клавиатурадаги Delete клавишаси босилади.
Блок ўлчамларини ўзгартириш учун ўзгартирилиши лозим бўлган блокни танлаш керак, сичконча билан блок бурчакларидан бири белгиланади ва чап тугмачасини босган холда блок ўлчамлари ўзгартирилади (бу ҳолда курсор икки томонга қараган стрелка кўринишига эга бўлади).
Агар эхтиёжи бўлса, дастур томонидан ўрнатилган параметрларни ўзгартириш мумкин. Бунинг учун курсор ёрдамида танланган блокда сичқончанинг чап тугмачасини икки маротаба босиш керак. Натижада, ушбу блок параметрларини тахрир қилиш сахифаси очилади. Сонли параметрларни киритиш жараёнида бутун сонлар вергул билан эмас, балки нуқта билан ажратилишини инобатга олиш зарур. Ўзгартиришлар киритиб бўлгандан сўнг сахифани OK тугмачасини босиш орқали ёпиш керак. 1.5- расмда мисол тариқасида узатиш функциясини моделлаштирувчи блок ва ушбу блок параметрларини тахрирловчи сахифа кўриниши келтирилган. Бу ойнадаги Numerator қаторига узатиш функциясини суратидаги кўпхадни коэффициентлар даражалари камайиб бориш тартибида киритилади. Denominator қаторига узатиш функциясини махражидаги кўпхадни коэффициентлар даражалари камайиб бориш тартибида киритилади.
1.5.-расм. Узатиш функцияси блоки ва берилган блок параметрларини тахрирлаш ойнаси.
Блоклар ўртасида боғланишлар бажариш. Кутубхонадан керакли барча блокларни схемада жойлаштиргандан сўнг схема элементларини боғлашни бажариш зарур. Блокларни боғлаш учун курсор билан блокнинг «чиқиш»ини белгилаш, сўнгра сичқончанинг чап тугмачасини босган ҳолда чизиқни (линияни) кейинги блок киришига келтириш керак. Шундан сўнггина клавишани қўйиб юбориш мумкин. Тармоқланиш нуқтасини хосил қилиш учун курсорни уланиш чизиғида керак бўлган тугунга олиб келиш ва сичқончанинг ўнг клавишасини босган холда чизиқни тортиш зарур. Чизиқни ўчириш учун ўчирилиши лозим бўлган чизиқни танлаш талаб этилади (блоклар устида бажарилгани каби), сўнгра клавиатурадаги Delete клавишасини босиш лозим. 1.6- расмда блоклар ўртасида боғлаш амали бажарилган модел схемаси келтрилган.
1.6.-расм. Блоклар ўртасида боғланиш бажарилган модел.
Хисоблаш схемасини тузгандан сўнг уни ойнадаги File/Save_As…'>File/Save As… меню пунктини танлаб, хамда файл номи ва папкани кўрсатиб, дискда файл кўринишида сақлаш лозим. Шуни инобатга олиш керакки, файл номи 32 символдан ошмаслиги, харфдан бошланиши ҳамда кирилл ва махсус символлардан ташкил топмаган бўлиши керак. Шу талаблар файл йўли учун ҳам аҳамиятли (файл сақланадиган папкаларга). Схемани қайта тахрирлаш жараёнларида сақлащ учун File/Save меню пунктидан фойдаланиш етарли. Simulink қисм дастурини қайта ишга туширганда схемани юклаш кутубхона назорат қилувчи сахифадаги ёки MatLAB асосий сахифасидаги File/Open меню пункти ёрдамида амалга оширилади.
|
| |